Spoštovani učenci in starši!

Obveščamo vas, da učenci na začetku šolskega leta v izposojo prejmejo komplete učbenikov.

Sposojene učbenike bodo učenci na koncu šolskega leta vrnili.

Za vse izgubljene, uničene, poškodovane učbenike bo potrebno plačati odškodnino.

Prosimo vas, da poskrbite za to, da bodo učbeniki oviti v ovitke, ki se lahko odstranijo, ali v primeren papir (ne v samolepilno folijo), ki naj ne bo zalepljen na platnice. Ne uporabljajte raznih lepljivih ovitkov, ki po odstranitvi puščajo sledi lepila na platnicah učbenikov. Učenci naj se podpišejo v žig, ki je na notranji platnici ali na prvi strani učbenika. Lahko tudi na ovoj prilepijo nalepko, kamor se podpišejo.

Na koncu šolskega leta bodo učenci papir ali ovitke odstranili, prav tako vse označevalne lističe.

Če bodo učbeniki na koncu leta kakorkoli poškodovani (tudi zaradi uporabe neprimernih ovitkov, ki bodo puščali lepilo ali poškodovali platnice), bo šola zaračunala odškodnino za poškodovan/uničen učbenik. Enako velja za nevrnjene/izgubljene učbenike. (Pravilnik o upravljanju učbeniških skladov, 12. člen)

Hvala za vaše sodelovanje in pomoč

Kristina Valant

upravljavka učbeniškega sklada